19. ΝΟΜΟΘΕΤ. ΔΙΑΤΑΓΜΑ υπ' αριθ. 2728 της 31 Οκτ./12 Νοεμ. 1953 Περί τροποποιήσεως των κειμένων διατάξεων «περί Τεχνικού Επιμελητηρίου της Ελλάδος». Άρθρ.1.-1.Οφειλαί προς το Τ.Ε.Ε. μελών αυτού εκ συνδρομών καθυστερουμένων πέραν του ενός έτους από της λήξεως του οικον. έτους, καταβαλλόμεναι μετά την 31ην Δεκεμβρίου 1953, εξοφλούνται εις 4 τριμηνιαίας δόσεις, υπολογιζόμεναι βάσει της κατά τον χρόνον πληρωμής ισχυούσης συνδρομής. Εις μέλος του Τ.Ε.Ε. υποβάλλον δήλωσιν εξοφλήσεως καθυστερουμένων συνδρομών δια δόσεων ως άνω, συν τη καταβολή της πρώτης τουλάχιστον δόσεως, χορηγείται βεβαίωσις τακτοποιήσεως των οφειλών αυτού. 2.Η συνδρομή προς το Τ.Ε.Ε. των τελούντων εν επιστρατεύσει μελών αυτού δια τον χρόνον της στρατεύσεώς των ορίζεται, δια μεν τους λαμβάνοντας αποδοχάς εφέδρου αξιωματικού ή υπαλλήλου εις το ήμισυ της κατά τον άνω χρόνον ισχυούσης, δια δε τους μη λαμβάνοντας τοιαύτας αποδοχάς εις το 1/10 αυτής, υποκειμένη εις τας διατάξεις της προηγουμένης παραγράφου. Η παρούσα διάταξις ισχύει και δια τας μη εξοφληθείσας μέχρι της δημοσιεύσεως του παρόντος συνδρομάς. 3.Αι μέχρι 31ης Ιουλ. 1953 οφειλαί εκ μηνιαίων εισφορών μετόχων του Ταμείου Συντάξεων Μηχανικών και Εργοληπτών Δημοσίων ΄Εργων, στρατευθέντων κατά την περίοδον από 1ης Νοεμ. 1940 μέχρι 31ης Ιουλ. 1950, είτε ως οπλιτών κληρωτών ή εφέδρων, είτε ως εφέδρων αξιωματικών εξ εφέδρων και ανεξαρτήτως διαρκείας στρατεύσεως, εξοφλούνται άνευ τόκων υπερημερίας εις τόσας ίσας μηνιαίας δόσεις, όσαι αι καθυστερούμεναι μηνιαίαι εισφοραί, υπολογίζονται δε βάσει της κατά τον χρόνον καταβολής εκάστης δόσεως ισχυούσης μηνιαίας εισφοράς. Μέτοχοι ως άνω μη λαβόντες κατά τον χρόνον της στρατεύσεως αποδοχάς εφέδρου αξιωματικού εξ εφέδρων ή υπαλλήλου ή εξ οιασδήποτε άλλης αιτίας, εξοφλούσιν άνευ τόκων υπερημερίας τας κατά την διάρκειαν της στρατεύσεώς των αντιστοιχούσας και καθυστερουμένας μηνιαίας προς το Ταμείον εισφοράς των, συμφώνως προς τας ισχύουσας κατά τας ως άνω χρονικάς περιόδους μηνιαίας εισφοράς, μόνον εφ' όσον καταβάλουν ταύτας εντός έτους από της δημοσιεύσεως του παρόντος. Ο από 1ης Νοεμ. 1940 μέχρι της απελευθερώσεως της χώρας χρόνος της υπό τα όπλα υπηρεσίας μετόχων της άνω κατηγορίας, υπολογίζεται επί δραχμών σημερινών διακοσίων μηνιαίως. Γενόμεναι εις το Ταμείον καταβολαί μέχρι της δημοσιεύσεως του παρόντος πέραν των δια του παρόντος άρθρου συνολικώς δια την άνω περίοδον αναγνωριζομένων, δεν επιστρέφονται ούτε συμψηφίζονται, θεωρούμεναι ως καλώς καταβληθείσαι. Οι μετά την 31ην Ιουλ. 1950 στρατευθέντες και εφεξής υπό οιανδήποτε ιδιότητα στρατευόμενοι μέτοχοι του Ταμείου, απαλλάσσονται μόνον των τόκων υπερημερίας επί των καθυστερουμένων εισφορών του χρόνου της στρατεύσεώς των. Καταργούνται αφ' ης ίσχυσαν αι διατάξεις του άθρ. 2 του νόμ. 1474/1950. Άρθρ.2.-1.Λογιστικόν σύστημα δια το Τεχνικόν Επιμελητήριον της Ελλάδος καθορίζεται το διπλογραφικόν τραπεζιτικής μορφής. 2.Η ταμειακή υπηρεσία του Τ.Ε.Ε. διεξάγεται δια της Τραπέζης της Ελλάδος, δύναται όμως δι' αποφάσεως της Διοικούσης Επιτροπής του Τ.Ε.Ε. να κρατήται εκ των πραγματοποιουμένων εισπράξεων ποσόν καθοριζόμενον εκάστοτε δια της εν λόγω αποφάσεως και ουχί ανώτερον του 10% του ετησίου προϋπολογισμού, ίνα δια του ποσού τούτου διενεργώνται αι επειγούσης φύσεως πληρωμαί λειτουργίας του Τ.Ε.Ε. βάσει δικαιολογητικών των κατά νόμον απαιτουμένων δια την εν καιρώ τακτοποίησιν δι' εκδόσεως κανονικών ενταλμάτων επ' ονόματι του διενεργήσαντος τας πληρωμάς διαχειριστού. Άρθρ.3.-Επιτρέπεται εις το Τ.Ε.Ε. όπως καταβάλη εις το Ταμείον Συντάξεων Μηχανικών και Εργοληπτών Δημοσίων Έργων ποσόν μέχρι 10.000.000 δραχμών δια την κατάρτισιν του οριστικού συμβολαίου μεταβιβάσεως αυτώ υπό του Ταμείου της κυριότητος ενός ορόφου του μεγάρου, περί ης μεταβιβάσεως κατηρτίσθη προσύμφωνον εν έτει 1939. Δια το ως άνω ποσόν, καθώς και τα πάσης φύσεως έξοδα τα βαρύνοντα τα Τ.Ε.Ε. δια την κατάρτισιν του συμβολαίου, μεταγραφήν κλπ. θέλει εγγραφή σχετικόν κονδύλιον εις τον προϋπολογισμόν εξόδων του Τ.Ε.Ε. Άρθρ.4.-1.Οι εκ Δωδεκανήσου καταγόμενοι Μηχανικοί Έλληνες το γένος, οι μετά την απελευθέρωσιν αποκτήσαντες την Ελληνικήν ιθαγένειαν και έχοντες τα προσόντα όπως εγγραφώσι μέλη του Τ.Ε.Ε. θεωρούνται αναδρομικώς εγγεγραμμένοι ως μέλη τούτου και προ της αποκτήσεως της Ελληνικής υπηκοότητος, αλλά μόνον δια τον χρόνον της εν Δωδεκανήσω και λοιπή ελευθέρα Ελλάδι ασκήσεως του επαγγέλματος, αποκλειομένου απολύτως του χρόνου εργασίας αυτών εν τη αλλοδαπή και του χρόνου καθ’ ον διετέλεσαν τυχόν έμμισθοι υπάλληλοι ξένου Κράτους. Σελ. 139 Τεχνικό Επιμελητήριο 14.Β.ε.19 Η απόφασις περί της αποδοχής ως και εκτιμήσεως των υπό των ενδιαφερομένων προσκομισθησομένων βεβαιώσεων εργασίας και τουκαθορισμού των αναγνωριζομένων ετών αναδρομικής  εγγραφής,  επαφίεται  εις   την   ελευθέραν κρίσιν της Διοικούσης Επιτροπής του Τεχνικού Επιμελητηρίου της Ελλάδος. 2.Εις τους Έλληνας το γένος Μηχανικούς, διπλωματούχους των Ανωτάτων Σχολών του Ε.Μ.Π. ή ομοταγών αυταίς σχολών της αλλοδαπής, αλλοδαπούς υπηκόους, τους καταγομένους εκ Βορ. Ηπείρου, Κύπρου και Κων/λεως και διαμένοντας μονίμως εν Ελλάδι, επιτρέπεται η εγγραφή των ως μελών του ΤΕΕ ως επίσης και η ελευθέρα άσκησις του επαγγέλματος του Μηχανικού, μετ’ απόφασιν της Διοικούσης Επιτροπής του ΤΕΕ εφαρμοζομένων παραλλήλως εν προκειμένω των διατάξεων του τελευταίου εδαφίου της προηγουμένης παραγράφου του παρόντος άρθρου. 3.Εις τους ανωτέρω επιτρέπεται κατ’ εξαίρεσιν η χορήγησις πτυχίου και η ελευθέρα άσκησις του επαγγέλματος του Εργολήπτου Δημοσίων Έργων, έστω και αν ούτοι δεν έχουν Ελληνικήν υπηκοότητα, τηρουμένων κατά τα λοιπά των σχετικών κειμένων διατάξεων. Άρθρ.5.-(Τροποποιείται η παρ. 3 του άρθρ. 7 Π.Δ. 27 Νοεμ. 1926, ανωτ. αριθ. 1). Άρθρ.6.-(Τροποποιείται η α΄ παράγραφος του άρθρ. 2 Ν.Δ. 306/47, όπερ άρθρ. 2 παρατίθεται αντί του άρθρ. 9 Π.Δ. 27 Νοεμ. 1926). Άρθρ.7.-Μέλη του ΤΕΕ, διπλωματούχοι των Ανωτάτων Σχολών του Ε.Μ. Πολυτεχνείου ή ομοταγών αυτοίς Σχολών της αλλοδαπής, συνταξιοδοτηθέντα ή συνταξιοδοτούμενα υπό του Τ.Σ.Μ.Ε.Δ.Ε. καθίστανται ομότιμα μέλη του ΤΕΕ, αναγραφόμενα εν τη Επετηρίδι αυτού εις ειδικήν στήλην, μη μετέχοντα όμως των Αρχαιρεσιών του ΤΕΕ ουδ’ υποχρεούμενα εις καταβολήν συνδρομής προς το ΤΕΕ. Τα μέλη ταύτα δικαιούνται να λαμβάνουν, όπως και τα τακτικά μέλη, τας περιοδικάς εκδόσεις του ΤΕΕ, να χρησιμοποιούν την Βιβλιοθήκην αυτού και να παρίστανται εις τας συνεδριάσεις της Αντιπροσωπείας ΤΕΕ υπό τους αυτούς όρους υφ’ ους και τα τακτικά μέλη. Άρθρ.8.-(Αντικαθίσταται το άρθρ. 30 Π.Δ. 27 Νοεμ. 1926). Σελ. 140 14.Β.ε.19 Τεχνικό Επιμελητήριο 